cyanic-selkie/wikianc huggingface dataset:
வாசிங்டன் டிசி மறைசுடுவீரர் தாக்குதல்
மேரிலாந்தில் துப்பாக்கிச்சூடு
முகமதும் மால்வோவும் வைத்திருந்த ஊதா நிற 1990ஆம் ஆண்டு வாங்கப்பட்ட செவ்ரோலே காப்ரிசின் காரின் பின் பகுதியில் சிறிய துளை போடப்பட்டிருந்தது, இத்துளை இத்தாக்குதலின் போது துப்பாக்கிக்கு சுடும் வாயிலாக பயன்பட்டது. இது அவர்கள் சுட்டு விட்டு அடுத்தவர் அறியாவண்ணம் தாக்குதல் நடந்த இடத்திலிருந்து எளிதாக தப்பிச்செல்ல உதவியது. ஆசுபன் இல்லில் (Aspen Hill) இருந்த மைக்கேல் கைவினைப்பொருட்கள் கடையின் காலதர் (window) வழியாக முதல் துப்பாக்கிச்சூடு மாலை 5.20இக்கு நடந்தது. இத்தாக்குதலில் அக்கடையின் காசாளர் ஆன் சாப்மான் மயிரிழையில் தப்பினார். இத்தாக்குதலில் யாரும் காயமடையாததால் இது யாரையும் குறி வைக்காமல் ஒழுங்கற்று நடந்த தாக்குதல் எனக் கருதப்படுகிறது. இத்தாக்குதல் காவல்துறையை எச்சரிக்கை நிலைக்கு கொண்டு செல்லவில்லை. எனினும் ஒரு மணி நேரம் கழித்து மாலை ஆறு முப்பதுக்கு 55 வயதுடைய கணினி பொறியாளர் மார்ட்டின் வீட்டனின் ரால்ப் சாலையிலுள்ள சாப்பர்சு மளிகை கடையின் கிடங்கின் வண்டி நிறுத்துமிடத்தில் சுட்டு கொல்லப்பட்டார்.
அக்டோபர் மூன்றாம் தேதி காலை ஆசுபன் இல்லிலும் அதற்கு அண்மையிலும் நான்கு பேர்  இரண்டு மணி நேரத்திற்குள் சுடப்பட்டு இறந்தனர். வாசிங்டன் டிசி வட்டாரத்தை சேர்ந்த டொக்கோமாவிலும் ஒருவர் அன்று மாலை சுடப்பட்டு இறந்தார்.
வர்சீனியாவில் துப்பாக்கிச்சூடு
அக்டோபர் 4 அன்று இசுபோர்ட்சில்வேனியா கவுண்டியின் இசுபோர்ட்சில்வேனியா மாலின் வண்டி நிறுத்துமிடத்தில் 43 வயதான கரோலின் சிவெல் என்பவர் வாங்கிய பொருட்களை வண்டியில் ஏற்றும்போது 2.30 மணியளவில் மார்பில் சுடப்பட்டு காயமடைந்தார். இச்சமயத்தில் இத்தாக்குதல்களை பற்றி நிறைய செய்தியாளர்கள் விரிவாக செய்தி இட்டுக்கொண்டிருந்ததால் பள்ளி அலுவலர்கள் பள்ளி குழந்தைகளின் பாதுகாப்புக்கு உரிய பல நடவடிக்கைக்கள் எடுக்கப்பட்டுள்ளதால் மக்கள் யாரும் கவலை கொள்ள வேண்டாம் என்றனர்.
அக்டோபர் 7 அன்று மேரிலாந்தின் பிரின்சு வில்லியம் கவுண்டியிலுள்ள போவி நகரிலுள்ள பெஞ்சமின் டாசுக்கர் பள்ளிக்கு வந்து கொண்டிருந்த போது காலையில் 13 வயதான இரான் பிரௌன் என்னும் மாணவர் மார்பில் சுடப்பட்டு காயமடைந்தார். (மாணவர் பெயர் முதலில் பொதுமக்களுக்கு அறிவிக்கப்படவில்லை). செவிலியராக பணியாற்றிய இவரின் அத்தை டான்யா பிரௌன் இவரை பள்ளிக்கு அழைத்து வந்ததால் சுடப்பட்டதும் உடனடியாக மருத்துவமனையின் அவசரசிகிட்சைப் பிரிவில் சேர்த்தார். துப்பாக்கி சூட்டினால் மார்பில் காயமடைந்தாலும் இவரின் உள் உறுப்புகள் பாதிக்கப்படவில்லை. காயத்துடன் தப்பிப்பிழைத்த இவர் பின் முகமதுவுக்கு எதிராக சாட்சி அளித்தார். குற்றம் நடந்த இடத்தில் காவலர்கள் காலி துப்பாக்கி ரவையையும் டாரட் அட்டையும் கைப்பற்றினார்கள். டாரட் அட்டையில் எ"ன்னை கடவுள் என்று அழை" என்று முன் பக்கத்திலும் தனித்தனியான மூன்று வரிகளில் "காவல்துறையே உனக்கு" "துப்பு-என்னை கடவுள் என்று அழை" "இதை செய்தியாளர்களுக்கு சொல்லாதே" என்று பின் பக்கத்திலும் எழுதியிருந்தது. டாரட் அட்டையில் எழுதியிருந்ததை செய்தியாளர்களுக்கு வெளியிடாமல் இருக்க காவல்துறை முயன்ற போதும் ஒர் நாள் கழித்து அச்செய்தி டபள்யூயூஎசுக தொக்காவிலும் (தொலைக்காட்சி) வாசிங்டன் போசுட் நாளேட்டிலும் வந்தது.
அக்டோபர் 9 அன்று பிரின்சு வில்லியம் கவுண்டியிலுள்ள மனாசசு அருகேயுள்ள சொனாக்கோ எரிபொருள் நிரப்பும் தளத்தில் இரவு நேரத்தில் எரிபொருளை நிரப்பிக்கொண்டிருந்த 53 வயதுடைய பொறியாளர் சுட்டுக்கொல்லப்பட்டார்.
அக்டோபர் 11 காலை இசுபோர்ட்சில்வேனியா கவுண்டியில் பிரெட்டிக்பெர்க் அருகே எக்சான் எரிபொருள் நிரப்பும் தளத்தில் எரிபொருளை நிரப்பிக்கொண்டிருந்த 53 வயதுடைய வணிகர் சுட்டுக்கொல்லப்பட்டார்.
அக்டோபர் 14 இரவு பால்சு சர்சிலுள்ள செவன் கார்னர் வணிக மையத்திற்கு அருகிலுள்ள ஓம் டிப்போ வண்டி நிறுத்துமிடத்தில் ஆர்லிங்டன் கவுண்டியைச் சேர்ந்த புலன் விசாரணை கூட்டாட்சிப் பணியகத்தில் புலனாய்வு பகுப்பாய்வாளராக பணியாற்றும் லின்டா சுட்டுக்கொல்லப்பட்டார்.
இதில் காவல்துறைக்கு சிறந்த துப்பு கிடைத்தாக நம்பப்பட்டது ஆனால் துப்பு கொடுத்தவர் அச்சமயத்தில் ஓம் டிப்போவுக்கு உள்ளே இருந்துகொண்டு நேரில் பார்த்தது போல் பொய் துப்பு கொடுத்துள்ளார் என பின்னர் அறிந்தார்கள். பின்பு அவர் குற்ற விசாரணையில் தலையிட்டதாக தண்டிக்கப்பட்டார்.
எரிபொருள் நிரப்பும் இடத்தில் கிட்டதட்ட 25%இக்கும் பேர் சுடப்பட்டு இறந்ததால் எரிபொருள் நிரப்பும் கடைக்காரர்கள் வாடிக்கையாளரை மறைக்கும் நடவடிக்கைக்களை மேற்கொண்டார்கள். பதினாழாம் தேதிக்கு பின் ஐந்து நாட்களுக்கு எந்த துப்பாக்கிச்சூடும் நடக்கவில்லை.
அக்டோபர் 21 அன்று எரிபொருள் நிரம்பும் இடத்திற்கு அருகே வெள்ளை வேனில் இருந்த இருவரை ரிச்மாண்டு காவல்துறை கைது செய்தது. பின்பு அவர்கள் சட்டப்படி வராத குடியேறிகள் எனவும் அவர்களுக்கும் துப்பாக்கி சூட்டுக்கும் தொடர்பில்லை என அறியப்பட்டது. பின்பு அவர்கள் நாடு கடத்தப்பட்டார்கள்.
அக்டோபர் 22 அன்று காலை மேரிலாந்திலுள்ள ஆசுபன் இல்லில் பேருத்து நிறுத்துமிடத்தில் நின்று கொண்டிருந்த பேருந்து ஓட்டுநர் கோன்ராட் சுடப்பட்டு பின் காயங்களால் உயிரிழந்தார். மாங்குமேரி கவுண்டி காவல் தலைவர் (செரிப்) மூசு அவர்கள் மறைசுடுவீரர் எழுதிய "உன் குழந்தைகளுக்கு எப்போதும் எங்கேயும் ஆபத்து உண்டு" என்று எழுதிய கடிதத்தை வெளியிட்டார்.
அக்டோபர் 23 அன்று தடவியியல் நிபுணர்கள் கோன்ராட் மறைசுடு வீரரால் உயிரிழந்த பத்தாவது ஆள் என்பதை உறுதி செய்தனர். டக்கோமா பகுதியில் தேடிய போது துப்பாக்கி சூட்டு பயிற்சிக்கு பயன்படுத்தியதாக நம்பப்படும் மரக்கட்டையை கண்டெடுத்தனர்.
கைது
அக்டோபர் 24 அன்று வைகறையில் மேரிலாந்து மையர்சுவில்லில் பயணிகளுக்கான ஓய்வு விடுதியில் பல மணி நேரம் அங்கு கார் நிறுத்தப்பட்டிருந்ததால் அங்கு பணியாற்றும் விட்நெ காவல்துறைக்கு தகவல் அளித்ததால் அந்த காரினுள் தூங்கிக்கொண்டிருந்த முகமதுவும் மால்வோவும் கைது செய்யப்பட்டார்கள்.
பின்னனி
முகமது தனது குழந்தைகளை தன்னிடமிருந்து மைல்ட்ரெட் தான் விலக்கி வைத்துள்ளார் என கருதி தனது இரண்டாவது முன்னாள் மனைவி மைல்ட்ரெட்டை கொலை செய்யதிட்டமிட்டார். கொலை பலி தன் மேல் வராமல் இருக்க இந்த தொடர் கொலைகளை நடத்தினார். சீரற்ற தொடர் கொலையில் அவர் சுடப்பட்டு இறந்தால் தன் மேல் ஐயம் எழாது என்பது அவர்  எண்ணம்.
மேற்கோள்கள்
பகுப்பு:குற்றங்கள் பகுப்பு:கொலைகள்
2019 சிக்கிம் சட்டப்பேரவைத் தேர்தல்
தேர்தல் முடிவுகள்
தேர்தல் முடிவுகள் 23 மே 2019 அன்று அறிவிக்கப்பட்டன.
மேற்கோள்கள்
பகுப்பு:சிக்கிம் சட்டமன்றத் தேர்தல்கள்
நஞ்சுபுரம்
நஞ்சுபுரம் (Nanjupuram) ஒரு இந்தியத் தமிழ்த் திரைப்படம் ஆகும். இப்படம் 2011 ஆம் ஆண்டில் திரைக்கு வந்தது. இத்திரைப்படம் புனைவு கதாபாத்திரங்கள் மற்றும் பரபரப்பூட்டும் கதையைக் கொண்டது ஆகும். இத்திரைப்படத்தை சார்லசு இயக்கியுள்ளார். இத்திரைப்படத்தில் சார்லஸ் என்பவரால் இயக்கப்பட்டுள்ளது. இத்திரைப்படத்தில் ராகவ் மற்றும் மோனிகா ஆகியோர் முதன்மைக் கதாபாத்திரங்களில் நடித்துள்ளனர். தம்பி ராமையா மற்றும் ஆடுகளம் நரேன் ஆகியோர் துணைக் கதாபாத்திரங்களில் நடித்துள்ளனர். இத்திரைப்படத்திற்கு ராகவ் இசையமைத்துள்ளார். அவரது மனைவி பிரீதா இத்திரைப்படத்தை தயாரித்துள்ளார். இத்திரைப்படமானது மூன்று ஆண்டுகளுக்கும் மேலாக தயாரிப்பில் இருந்துள்ளது. இத்திரைப்படம் 2011 ஆம் ஆண்டில் ஏப்ரல் 1 ஆம் நாள் திரைக்கு வந்தது.
கதைக்களம்
நஞ்சுபுரம் ஒரு நச்சுத்தன்மையுள்ள பாம்புகள் நிறைந்த குன்றுகளால் சூழப்பட்ட ஒரு சிறிய கிராமம் ஆகும். அந்த கிராமத்தில் இரண்டு பெரிய மனிதர்கள் உள்ளனர். அதில் ஒருவர் கிராமத்தின் தலைவர்(தம்பி ராமையா), மற்றொருவர் வேலு என்ற நல்ல மகனைப் பெற்றெடுத்த நபர் ஆவார். கிராமத் தலைவர் மலரின் (மோனிகா) தாயாருடன் உறவு கொண்டுள்ளார். இதன் காரணமாக மலரின் வீட்டிற்கு அவர் அடிக்கடி வந்து செல்வார்.
ஒரு நாள், கிராமத்தில் பாம்பு கடித்த சிறுமிக்கு சிகிச்சை அளிப்பதற்காக வேலு மலையின் மற்றொருபுறத்திற்கு பாம்புகளின் குறுக்காகக் கடந்து எடுத்துச் செல்கிறார். மலர் அவருடன் செல்கிறாள். சிகிச்சை நல்லபடியாக முடிகிறது. மலரும் வேலுவும் காதலிக்கத் தொடங்குகி்றனர். ஒரு நாள், மலர் தனது தோழிகளுடன் குளித்துக் கொண்டிருக்கும் போது ஒரு பாம்பு அவளைத் தீண்ட வருகிறது. அந்த நேரத்தில் வேலு அந்த இடத்திற்கு வந்து பாம்பினை அடிக்கிறார். அந்தப் பாம்பிற்கு கழுத்துப் பகுதியில் பலமாக அடிபட்டு அங்கிருந்து ஊர்ந்து சென்று விடுகிறது. வேலுவின் பெற்றோர்களுக்கும் மற்றோரையும் இது பயத்தில் ஆழ்த்தி விடுகிறது. அடிபட்ட பாம்பானது தன்னைத் தாக்கியவரை 40 நாட்களுக்குள் பழி தீர்க்கும் என்பதால் அவர்கள் அச்சமுறத் தொடங்குகின்றனர். வேலுவிற்கு 30 அடி உயரத்தில் ஒரு குடிசையைக் கட்டிக் கொடுத்து அதில் தங்கச் சொல்கின்றனர். அந்தப் பகுதியில் கீழேயும் பள்ளம் தோண்டி விடுகின்றனர். ஆனால், காவலுக்கு இருப்பவர்கள் தூங்கிய பின்னர், வேலு அந்தக்குடிசையில் இருந்து இறங்கி ஆற்றுப்பகுதிக்கு இரவு நேரத்தில்  சென்று மலரைச் சந்திக்கிறான்.
ஒரு நாள், வேலுவின் தந்தையார் இதைப் பார்த்து ஊர்த்தலைவரிடம் மலரை எச்சரிக்குமாறு சொல்கிறார். ஊர்த்தலைவர் மலரின் வீட்டிற்குச் சென்று மலரை அச்சுறுத்துகிறார். மேலும், மலரின் அம்மாவிடம் மலருக்கு மாப்பிள்ளை பார்க்குமாறும் கூறுகிறார். அவர்கள் மலருக்குத் திருமணம் ஏற்பாடு செய்கிறார்கள். மலர் வருத்தமடைகிறாள். இதற்கிடையில், வேலு ஏற்கெனவே அடிபட்ட பாம்பின் அச்சுறுத்தலால் மலரைச் சந்திக்கச் செல்வதைத் தவிர்த்து வருகிறான். ஒரு நாள், மலரின் நிச்சயதார்த்தம் எல்லாம் முடிந்த பிறகு வேலுவின் நண்பனிடம்(திருடன்) வேலுவை தன்னை வந்து சந்திக்குமாறு மலர் கூறி அனுப்புகிறாள். வேலுவின் நண்பன் வேலுவிடம் இந்தத் தகவலைத் தெரிவிப்பதோடு வேலுவின் காவலுக்கு இருப்பவர்களின் கவனத்தை திசைதிருப்ப அவர்கள் அவனைப் பின்தொடருமாறு செய்கிறான். வேலு மனதைத் திடப்படுத்திக் கொண்டு மலரை சந்திக்கச் செல்கிறான். வேலுவும், மலரும் கிராமத்தை விட்டு வெளியேறி திருமணம் செய்து கொள்ள முடிவெடுக்கிறார்கள்.
அப்பொழுது தான், பழிவாங்கத் துடிக்கும் பாம்பு, அவர்களைத் துரத்துகிறது. கிராமத்தார்கள் வேலுவும், மலரும் தப்பிவிட்டதை அறிந்து அவர்களை கிராமத்தைச் சுற்றியும் தேடுகிறார்கள். பாம்பு வேலுவைக் கொல்ல வரும் போது 40 ஆவது நாள் முடிவுக்கு வந்து அடுத்த நாளின் சூரிய உதயம் தொடங்கி விடுகிறது. பாம்பு வந்த வழியே திரும்பி விடுகிறது. துரதிருஷ்ட வசமாக, கிராமத் தலைவரும் அவரது அடியாட்களும் மலரைக் கண்டுபிடித்துக் கொல்ல வருகின்றனர். வேலு மலரைக் காப்பாற்றி தான் உயிர் விடுகிறான். மலர் வேலுவின் மகனைச் சுமந்து பெற்றெடுக்கிறாள். திரைப்படம் வேலுவின் மகன் தன் தந்தையைப் போல பாம்புகளிடம் பயமின்றி விளையாடுவதான காட்சியுடன் முடிகிறது.
மேற்கோள்கள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தம்பி ராமையா நடித்த திரைப்படங்கள்
கும்பகோணம் கௌதமேஸ்வரர் கோயில்
தல வரலாறு
முன்பொரு காலத்தில் கௌதமர் என்று ஒரு முனிவர் இருந்தார். அவர் சிவபெருமானிடம் பெரும் பக்தி பூண்டவர். பல தலங்களைத் தரிசித்து கொண்டு தில்லையில் திருநடனங்கண்டு களித்துப் பின் சீர்காழியை அடைந்தார். அங்கு பஞ்சம் வந்தது. முனிவர் மனமிரங்கி பஞ்சம் நீங்கும் வரையில் அங்கேயே தங்கி எல்லோருக்கும் அன்னதானம் செய்து மகிழ்ந்திருந்தார். 12 ஆண்டுகள் கழிந்தன. இவ்வாறு உணவு அளித்து வரும்போது உண்ட வீட்டுக்கு இரண்டகம் செய்ய எண்ணிய சிலர் தம் மாயையால் ஒரு பசுவை உண்டாக்கி அதனை கௌதம முனிவரிடம் அனுப்பினர். பஞ்சத்தால் இளைத்திருந்த பசுவினை கௌதம முனிவர் தடவிக்கொடுக்க அப்பசு கீழே விழுந்து இறந்தது. அம்முனிவருக்குப் பசுக்கொலையாகிய தீவினை வந்ததென்று உடனிருந்தோர் கூறினர். முனிவருக்கு அது சூழ்ச்சி என புரிந்தது. சீர்காழியைவிட்டு மயிலாடுதுறையை வந்தடைந்தார். அங்கு துருவாச முனிவரைக் கண்டார். தமக்குச் சீர்காழியில் நேர்ந்ததைக் கூறினார். துருவாச முனிவரும் பசு வதையினும் பாதகர் உறவு பொல்லாதது. அப்பாதக நிவர்த்திக்கு உடனே முயலவேண்டும் என்று கூறி "நீர் குடந்தை அடைந்து காவிரியாடி மகாமகக்குளத்தின்தென்மேற்கு மூலையில் எழுந்தருளி இருக்கும் உபவீதேசர் பெருமானை தரிசித்துப் பூசித்து வந்தால் பாதகம் நீங்கும்" என்றார். அவ்வாறே கௌதம முனிவரும் குடந்தையை அடைந்து காவிரியில் நீராடி இறைவனை வணங்கினார். இக்கோயிலின் பின்புறம் ஒரு தீர்த்தம் அமைத்து அதில் தினமும் நீராடி வழிபட்டு வரும் நாளில் இறைவன் காட்சியளித்தார். இத்திருக்கோயிலில் பூணூல் அணிவது மிகவும் விசேடமானது. அமிர்தக்கலசம் சிவபெருமானால் சிதைக்கப்பட்டபோது கும்பத்திலிருந்து விழுந்த பூணூல் விழுந்த இடம் இத்தலமாகும்.
பூணூலில் இருந்து தோன்றியவர். இக்கோயிலின் தீர்த்தம் கௌதம தீர்த்தம் ஆகும்.
இறைவன், இறைவி
இறைவன் கௌதமேசர், கௌதம முனிவருக்கு அருள் புரிந்ததால் கௌதமேசுவரர் எனப் பெயர் பெற்றார். இவருக்கு உபவீதேசர் என்ற பெயரும் உண்டு. இறைவி சௌந்தரநாயகி.
கௌதம முனிவர்
திருக்கோயிலின் திருச்சுற்றில் தென்மேற்கில் கௌதம முனிவரது திருமேனி சிலையாக அமைந்துள்ளதை இன்றும் காணலாம். முனிவர் திருவடியில் அவர் தம் இல்லத்தரசியார் நன்னீராட்டி வழிபடுவதை இப்படிமம் வடித்த சிற்பி அழகுடன் காட்டியுள்ளமை கண்டு மகிழத்தக்கதாய் உள்ளது.
குடமுழுக்கு
2015 செப்டம்பர் 9 அன்று காலையில் குடமுழுக்கு நடைபெற்றது.
மேற்கோள்கள்
பகுப்பு:கும்பகோணத்திலுள்ள சிவன் கோயில்கள்
பிர்பூம் மாவட்டம்
பிர்பூம் மாவட்டம் (Birbhum district) (বীরভূম জেলা) (Pron: biːrbʰuːm) இந்தியாவின் மேற்கு வங்காளம் மாநிலத்தின்  இருபது  மாவட்டங்களில்  ஒன்றாகும். வர்தமான் கோட்டத்தில் அமைந்த ஏழு மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிடம் சியுரி நகரத்தில் அமைந்துள்ளது. இரவீந்திரநாத் தாகூர் சாந்திநிகேதனில் நிறுவிய உலகப் புகழ் வாய்ந்த விஸ்வபாரதி பல்கலைக்கழகம் பிர்பூம் மாவட்டத்தில் உள்ளது.
மாவட்ட எல்லைகள்
சதுர கிலோ மீட்டர் பரப்பளவு கொண்ட இம்மாவட்டத்தின் மேற்கில் ஜார்கண்ட் மாநிலத்தின் ஜாம்தாடா மாவட்டம் மற்றும் தும்கா மாவட்டங்கள், மற்ற திசைகளில் மேற்கு வங்காளத்தின் வர்தமான் மாவட்டம் மற்றும் முர்சிதாபாத் மாவட்டங்கள் எல்லைகளாக உள்ளது.
மண் வளம்
இம்மாவட்டத்தை செம்மண் நிலம் என்று அழைப்பர். இம்மாவட்டத்தின் மேற்கு பகுதி மண் வளம் குறைந்த சோட்டா நாகபுரி பீடபூமியில் அமைந்துள்ளது. மாவட்டத்தின் கிழக்குப் பகுதி வளமிக்க மண் வளம் கொண்டது.
பொருளாதாரம்
இம்மாவட்டத்தின் 75 விழுக்காடு மக்கள்தொகையினர் வேளாண் தொழிலை நம்பி வாழ்கின்றனர். பருத்தி மற்றும் அரிசி வேளாண்மை, எண்ணெய் வித்து அரைவை ஆலைகள்,  பருத்தி மற்றும் பட்டு ஆடைகள் நெய்தல், கல் குவாரிகள், உலோகப் பாத்திரங்கள் தயாரித்தல் இம்மாவட்டத்தின் முக்கிய தொழில்கள்.
பாக்ரேஷ்வர் அனல் மின் நிலையம் இம்மாவட்டத்தின் ஒரே கனரக தொழில் நிறுவனம் ஆகும்.
கால நிலை
கோடைகாலங்களில் வெப்பநிலை 40 டிகிரி செல்சியஸ்க்கு மேல் சென்றுவிடும். குளிர்காலத்தில் வெப்பநிலை பத்து டிகிரி செல்சியஸ்க்கு கீழ் சென்றுவிடும். மாவட்டத்தின் மழைக்காலம் சூன் முதல் அக்டோபர் வரையாகும். சராசரி மழை அளவு 1405 மில்லி மீட்டராகும்.
ஆறுகள்
சோட்டாபுரி பீடபூமியில் உற்பத்தியாகி, இம்மாவட்டத்தின் கிழக்கு மேற்காக பாயும் பல ஆறுகளில் முக்கியமானவைகள், அஜய் ஆறு, மயுராக்சி ஆறு, (மோர் ஆறு), கொபை ஆறு, பாக்ரேஷ்வர் ஆறு, பிராமணி ஆறு. துவாரகா ஆறு, ஹிங்லோ ஆறு, சாப்லா ஆறு, பன்ச்லொய் ஆறு மற்றும் பக்லா ஆறு முதலியனவாகும். சியுரி நகரத்திற்கு அருகே உள்ள மயுராக்சி நீர்த்தேக்கம், இம்மாவட்டத்தின் 2428 சதுர கிலோ மீட்டர் பரப்பளவு நிலத்திற்கு நீர் பாசன வசதி அளிக்கிறது.
மாவட்ட நிர்வாகம்
4,545 கிலோ மீட்டர் பரப்பளவு கொண்ட இம்மாவட்டம் நிர்வாக வசதிக்காக சியுரி சதர், போல்பூர் , இராம்பூர்ஹட் என மூன்று உட்கோட்டங்களாக பிரிக்கப்பட்டுள்ளது. சியுரி நகரம் இம்மாவட்டத்தின் நிர்வாகத் தலைமையிடம். இம்மாவட்டத்தில் பதினேழு காவல் நிலையங்களும், பதினொன்பது வட்டார வளர்ச்சி அலுவலகங்களும், ஆறு நகராட்சி மன்றங்களும், நூற்றி அறுபத்தி ஏழு ஊராட்சி மன்றங்களும் கொண்டுள்ளது.
சட்டமன்ற தொகுதிகள்
பிர்பூம் மாவட்டத்தில் 1 துப்ராஜ்பூர் (பட்டியல் சமூகம்), 2 சியுரி, 3 சைந்தியா (பட்டியல் சமூகம்), 4 ராம்பூர்ஹட், 5 ஹன்சன், 6 நல்ஹாட்டி, 7 முராரை, 8 போல்பூர், 9 நானூர், (பட்டியல் சமூகம்) மற்றும் 10 லப்பூர் மற்றும் 11 மயிரேஷ்வர் என பதினொன்று சட்டமன்ற தொகுதிகளை கொண்டுள்ளது.
மக்களவைத் தொகுதிகள்
இம்மாவட்டத்தில் பிர்பூம் மற்றும் போல்பூர் என இரண்டு இந்திய மக்களவைத் தொகுதிகளை கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,502,404 ஆக உள்ளது. அதில் ஆண்கள் 1,790,920  மற்றும்  பெண்கள் 1,711,484  ஆகவும் உள்ளனர். பாலின விகிதம் ஆயிரம் ஆண்களுக்கு 956 பெண்கள்  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 771 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 70.68 % ஆகவும், ஆண்களின் படிப்பறிவு 76.92 %  ஆகவும், பெண்களின் படிப்பறிவு 64.14 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 448,485 ஆக உள்ளது. மக்கள்தொகையில் இந்துக்கள் 62.29%, முஸ்லீம்கள் 37.06%, கிறித்தவர்கள் 0.31% மற்றும் பிறர் 0.12% ஆகவுள்ளனர்.
போக்குவரத்து வசதிகள்
சியுரி தொடருந்து நிலையம் ஆசான்சோல், ராணிகஞ்ச், துர்க்காபூர் மற்றும் கொல்கத்தா நகரங்களுடன் இணைக்கிறது.
அல்லு அர்ஜுன்
அல்லு அர்ஜுன் (Allu Arjun) (பிறப்பு: 8 ஏப்ரல் 1983) ஒரு தெலுங்கு மொழி திரைப்பட நடிகர், தயாரிப்பாளர், விளம்பர நடிகர், நடனக் கலைஞர் மற்றும் இயக்குநர் ஆவார். இவர் ஆர்யா, தேசமுடுரு, சங்கர் தாதா சிந்தாபாத், ஆர்யா 2, வருடு, வேதம், ரேஸ் குர்ராம் உள்ளிட்ட 20வதுக்கும் அதிகமான திரைப்படங்களில் நடித்துள்ளார். இவர் இரண்டு முறை நந்தி விருதுகளைப் பெற்றவர். திரைப்படங்களில் நடிப்பதோடு, சில விளம்பரங்களிலும் நடித்துள்ளார். இயக்குநர் லிங்குசாமி இயக்கத்தில் அல்லு அர்ஜுன் தமிழில் அறிமுகமாகிறார்.
பிர்பூம் மாவட்டம்
வெளி இணைப்புகள்
பகுப்பு:மேற்கு வங்காள மாவட்டங்கள்
அல்லு அர்ஜுன்
தனிப்பட்ட வாழ்க்கை
இவர் 8 ஏப்ரல் 1983ஆம் ஆண்டு சென்னை, தமிழ்நாட்டில் பிறந்தார். இவர் பிரபலமான நடிகர் சிரஞ்சீவிவின் மருமகன் ஆவார். இவரது குடும்பம் ஒரு திரைக்கலை குடும்பம் ஆகும்.
வெளி இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:வாழும் நபர்கள் பகுப்பு:தெலுங்கு நடிகர்கள் பகுப்பு:1983 பிறப்புகள் பகுப்பு:விளம்பர நடிகர்கள் பகுப்பு:சென்னை நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
நீர்கொழும்பு பிரதேச செயலாளர் பிரிவு
நீர்கொழும்பு பிரதேச செயலாளர் பிரிவு (Negombo Divisional Secretariat, මීගමුව ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 141676 ஆகக் காணப்பட்டது.
வெளியிணைப்புக்கள்
பகுப்பு:கம்பகா மாவட்டப் பிரதேச செயலாளர் பிரிவுகள்
பார்க் விடுதிகள்
பார்க் ஹோட்டல்கள் என்பது சமகாலத்தில் உருவான ஐந்து நட்சத்திர தரம் கொண்ட ஹோட்டல்களின் குழுமம் ஆகும். ஏபிஜெய் சுரேந்திரா குழுவினைச் சேர்ந்த இந்த ஹோட்டல்களின் தலைமையகம் இந்தியாவின் கொல்கத்தாவில் (மேற்கு வங்கம்) உள்ளது. பார்க் ஹோட்டல்கள் இந்தியாவில், பெங்களூர், சென்னை, ஹைதராபாத், கொல்கத்தா, நேவி மும்பை, புது டெல்லி, விசாகப்பட்டினம், கோவா மற்றும் வேம்பனாடு ஏரி கேரளாவின் உப்பங்கழி ஆகிய இடங்களில் உள்ளது. இவைத் தவிர கொச்சி, கொல்கத்தா, புனே, கோயம்புத்தூர் மற்றும் ஜெய்பூர் ஆகிய இடங்களில் புதிய ஹோட்டல்கள் கட்டப்பட்டு வருகிறது.
இவற்றுள் பார்க் கொல்கத்தா ஹோட்டலுக்கு “தேசிய அளவிலான சுற்றுலா விருது” 2003 – 2004 ஆம் ஆண்டில், அதன் சிறப்புமிக்க சேவையினைப் பாராட்டி இந்திய சுற்றுலாத் துறையினால் வழங்கப்பட்டது. பார்க் பெங்களூர் ஹோட்டலினை டெரென்ஸ் கான்ரான் வடிவமைத்துள்ளார்.
வரலாறு
சுரேந்திர பால் என்பவரால் 1967 ஆம் ஆண்டு இந்த ஹோட்டல் தொழில் துவங்கப்பட்டது. இதன் முதன் ஹோட்டல் பார்க் என்ற பெயருடன் 150 அறை வசதிகளைக் கொண்டிருந்த ஹோட்டலாக இது கட்டப்பட்டது. இந்த முதல் ஹோட்டலை கொல்கத்தாவில் நவம்பர் 1 இல் திறந்தனர். 1968 இல் பார்க் விசாகப்பட்டினமும், 1987 இல் பார்க் புது டெல்லியும் திறக்கப்பட்டு அதன் செயல்பாடுகளைத் தொடங்கியது. சுரேந்திரா பால் இறந்த பின்பு அவரின் மகளான பிரியா பால் 1990 ஆம் ஆண்டிலிருந்து நிறுவனத்தினை வழிநடத்த துவங்கினார். அத்துடன் 2000 ஆம் ஆண்டு பார்க் பெங்களூர் ஹோட்டலைத் திறந்தார். அதன்பின்பு சென்னையில் பார்க் சென்னையினை 2002 இல் திறந்தார். இதன் மூலம், பெரும்பாலான இந்திய முக்கிய நகரங்களில் தனது நிறுவனத்தின் செயல்பாடுகளை இக்குழு தொடங்கியது.
2000 ஆம் ஆண்டு ஜன்டர் மன்டர், புது டெல்லியின் பார்க் ஹோட்டல் மறு சீரமைப்பு செய்யப்பட்டது. 2006 ஆம் ஆண்டு ஃபோர்ப்ஸ்-இன், இந்தியாவின் விலைமதிப்புமிக்க உணவகங்களின் வரிசையில் முதல் 10 இடங்களில் ஒன்றைப் பார்க் ஹோட்டல் பிடித்தது. ‘2010 ஆம் ஆண்டின் 100 விடுமுறை நாட்களுக்கான யோசனைகள்’ எனும் இன்டிபென்ட்டட்டின் பட்டியலில் பார்க் ஹோட்டல் ஹைதராபாத் இடம்பெற்றது.
குறிப்புகள்
பகுப்பு:உணவு விடுதிகள்
இராகுல் சர்மா (இசைக்கலைஞர்)
இராகுல் சர்மா (Rahul Sharma) (பிறப்பு: செப்டம்பர் 25, 1972) ஒரு இசை இயக்குனரும்,இந்துஸ்தானி இசைக் கருவியான சந்தூர் கலைஞருமாவார். சந்தூர் ஒரு நாட்டுப்புற இசைக்கருவியாகும்.
ஒட்டக்கோவில் வரதராஜப்பெருமாள் கோயில்
ஒட்டக்கோவில் வரதராஜப்பெருமாள் கோயில் தமிழ்நாட்டில் அரியலூர் மாவட்டம், ஒட்டக்கோவில் என்னும் ஊரில் அமைந்துள்ள பெருமாள் கோயிலாகும்.
இராகுல் சர்மா (இசைக்கலைஞர்)
ஆரம்ப கால வாழ்க்கை
ஜம்மு-காஷ்மீரில் ஒரு பாரம்பரியக் குடும்பத்திலிருந்து வந்த சந்தூர் இசைக்கலைஞர் பண்டிட் சிவக்குமார் சர்மாவிற்கும் அவரது மனைவி மனோரமா என்பாருக்கும் தோக்ரி மொழி பேசும் குடும்பத்தில் மும்பையில் இராகுல் சர்மா பிறந்தார். இவரது தாத்தா, உமா தத் சர்மாவும், ஒரு சந்தூர் கலைஞராவார். 2009 இல் தனது காதலியான பார்கா சர்மாவை மணந்தார். இவர்களுக்கு அபினவ் என்ற மகன் 17 சூன் 2014 அன்று பிறந்தார். வலது|thumb| புனேவில் சர்மா 2012
ஒட்டக்கோவில் வரதராஜப்பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
இராகுல் சர்மா (இசைக்கலைஞர்)
தொழில்
இராகுல் சிறு வயதிலேயே ஆர்மோனியம் இசைக்கத் தொடங்கினார். 13 வயதில் சந்தூரைக் கற்றுக் கொண்ட இவர், 17 வயதாகும் வரை இசையைத் தொழிலாகத் தொடருவதில் குழப்பத்திலேயே இருந்தார். மும்பையின் மிதிபாய் கல்லூரியில் பொருளாதாரம் படித்த பிறகு, இவர் தனது தந்தையுடன் நிகழ்ச்சிகளில் பங்கேற்கத் தொடங்கினார். 1996 இல், தனது 24 வயதில் இசை நிகழ்ச்சிகளில் அவருடன் செல்லத் தொடங்கினார்.
ஒட்டக்கோவில் வரதராஜப்பெருமாள் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
வினைல்பிட்டால்
வினைல்பிட்டால் (Vinylbital) என்பது C11H16N2O3 என்ற மூலக்கூற்று வாய்ப்பாடு கொண்ட ஒரு தூக்கமூக்கி கரிமச் சேர்மமாகும். பியூட்டைல்வினால் என்ற பெயராலும் இச்சேர்மம் அழைக்கப்படுகிறது. பார்பிட்டியுரேட்டு வழிப்பொருளான இச்சேர்மத்தை 1950 களில் சுவீடனைச் சேர்ந்த அக்டீபோல்கெட் நிறுவனம் தயாரித்தது.
ஒட்டக்கோவில் வரதராஜப்பெருமாள் கோயில்
பூசைகள்
இக்கோயிலில் ஒருகாலப் பூசை நடக்கின்றது.
இராகுல் சர்மா (இசைக்கலைஞர்)
தொழில்
22 வயதில், இசை, கலை மற்றும் நடன உலகம், தர்பார் இசைத் திருவிழாவில் நிகழ்த்த பீட்டர் கேப்ரியல் என்பவர் ஒப்பந்தமிட்டார்.
தனது தந்தை சிவக்குமார் சர்மாவிடம் கற்றுக்கொண்ட இவர், நமஸ்தே இந்தியா உள்ளிட்ட பல்வேறு நிகழ்ச்சிகளுடன் சந்தூரை உலக இசையில் கொண்டு சென்றுள்ளார்.
இவரும் அமெரிக்க சாக்சபோன் கலைஞர் கென்னி ஜி என்பவரும் இணைந்து தயாரித்த இசைத்தொகுப்பு பில்போர்டு உலக தரவரிசையில் # 2 இடத்தையும், போர்டு ஜாஸ் தரவரிசையில் # 4 இடத்தையும் பிடித்தது.
எரிக் மிக்வெட் என்பவரால் நிறுவப்பட்ட கிராமி விருது வென்ற எலக்ட்ரானிக்கா என்ற குழுவுடன் இணைந்து டீப் ஃபாரஸ்ட் என்ற இசைத் தொகுப்பை வெளியிட்டார். இது இந்திய நாட்டுப்புறக் கருவியான சந்தூரை எலக்ட்ரானிக்காவுடன் இணைத்தது.
இவர், தனது இசைத் தொகுப்பான தி ரெபெல் மூலம் சந்தூரை ராக் இசைக்கு அழைத்துச் சென்று சோதனை செய்துள்ளார்.
இவருக்கு 2011இல் [[சங்கீத நாடக அகாதமி விருது[[ வழங்கப்பட்டுள்ளது.
ஜாகிர் உசேன், ஜான் மெக்லாலின், மிக்கி ஹார்ட், ஜார்ஜ் ஹாரிசன், யோ யோ மா, ஜோ ஹென்டர்சன், வான் மோரிசன், ஏர்டோ மோரிரா, ஃபரோவா சாண்டர்ஸ், மற்றும் கோடோ டிரம்மர்கள் போன்ற இசைக்கலைஞர்களுடன் இவர் இணைந்து நிகழ்சிகளை நிகழ்த்தியுள்ளார்.
கேம்பிரிச்சு இளவரசர் வில்லியம் மற்றும் கேட் மிடில்டனின் டியூக் மற்றும் டச்சஸ் ஆகியோரின் வருகையின் போது, இவரும், இவரது மனைவியும் பீட்டில்ஸ் இசைக்குழுவின் "நோர்வே வூட் ", "ஓ ஸ்வீட் லார்ட்" மற்றும் " லெட் இட் பீ " உள்ளிட்ட பல்வேறு பாடல்களை பாடியுள்ளனர்.
வெளி இணைப்புகள்
பகுப்பு:வாழும் நபர்கள் பகுப்பு:1972 பிறப்புகள் பகுப்பு:இசைக் கலைஞர்கள்
பக்ருதின் அலி அகமது
பக்ருதின் அலி அகமது (Fakhruddin Ali Ahmed,, 13 மே 1905–11 பெப்ரவரி 1977) இந்தியாவின் ஐந்தாவது குடியரசுத் தலைவராக 1974 முதல் 1977 இல் இறக்கும் வரை பதவியில் இருந்தவர். .
தோற்றம்
பக்ருதின் அலி அகமது பழைய தில்லியின் ஹவுஸ் காசி பகுதியில் 1905, மே 13 தேதி பிறந்தார். இவர் நன்கு அறியப்பட்ட அசாமிய முஸ்லிம் குடும்பத்தைச் சேர்ந்தவர்.
கல்வி
இவர் தனது பள்ளி படிப்பை உத்திர பிரதேசத்தின் கோண்டா மாவட்டத்தின் அரசு உயர் நிலைப்பள்ளியில் தொடங்கினார். தனது மெட்ரிகுலேஷன் படிப்பை டெல்லி அரசு உயர் நிலைப்பள்ளியில் படித்தார். பின்னர் இங்கிலாந்து சென்ற இவர் 1923 ஆம் ஆண்டு புனித கேத்தரின் கல்லூரியில் மேற்படிப்பை தொடர்ந்தார். கேம்பிரிச் பல்கலைகழகத்தில் சட்டம் பயின்ற இவர் 1928 ல் லாகூர் உயர் நீதிமன்றத்தில் பயிற்சி எடுத்தார்.
பிரித்தானிய இந்தியாவில்
1925 ஆம் ஆண்டு இலண்டனில் ஜவஹர்லால் நேருவை சந்தித்த இவர் இந்திய தேசிய காங்கிரசில் இணைந்தார்.இந்திய விடுதலை இயக்கத்தில் இணைந்த இவர் தீவிரமாக பணியாற்றினார்.1942 ல் வெள்ளையனே வெளியேறு இயக்கத்தில் பங்கேற்றமைக்காக 3 1/2 ஆண்டு சிறைத்தண்டனை பெற்றார்.
சுதந்திர இந்தியாவில்
இரண்டு முறை (1957–1962) மற்றும் (1962–1967) ஆகிய ஆண்டுகளில் அசாம் சட்டமன்றத்திற்காக காங்கிரஸ் கட்சியின் சார்பில் தேர்ந்தெடுக்கப்பட்டார்.
பின்னர் மக்களவைக்காக அசாமின் பார்பெட்டா தொகுதியிலிருந்து 1967 மற்றும் 1971 ஆம் ஆண்டுகளில் மக்களவைக்காகத் தேர்ந்தெடுக்கப்பட்டார். நடுவண் அமைச்சரவையில் பல முக்கிய பொறுப்புகளை வகித்த இவர் குறிப்பாக உணவு மற்றும் வேளாண்மைத் துறை, கூட்டுறவு, தொழிலாளர் நலத்துறை, கல்வித்துறை மற்றும் நிறுவன சட்டங்கள் போன்ற துறைகளுக்கான அமைச்சராக பணியாற்றினார்.
அசாம் கால்பந்து சங்கம், மட்டைப்பந்து சங்கம் ஆகியவற்றின் தலைவராக பலமுறை தேர்வு செய்யப்பட்டுள்ளார்.அசாம் விளையாட்டு குழுவின் துணை தலைவராகவும் தேர்ந்தெடுக்கப்பட்டார். ஏப்ரல் 1967 ஆம் ஆண்டு அகில இந்திய மட்டைப்பந்துசங்கத்தின் தலைவராகவும் தேர்ந்தெடுக்கப்பட்டார். 1961 முதல் இவர் தில்லி கால்ப் கிளப் மற்றும் தில்லி ஜிம்கானா கிளப் ஆகியவற்றில் உறுப்பினராகவும் இருந்தார்.
இறப்பு
1974-ம் ஆண்டு ஆகஸ்ட் 29-ம் தேதி இந்தியாவின் குடியரசுத் தலைவராக பதவி ஏற்ற பக்ருதின் அலி அகமது 1977-ம் ஆண்டு பிப்ரவரி 11-ம் தேதி திடீர் மாரடைப்பால் காலமானார்.
பட்டங்கள்
1975 ஆம் ஆண்டு யுகோஸ்லாவியா சென்ற போது அங்குள்ள கொசோவோ நகரின் பிரிஸ்டினியா பல்கலைகழகத்தினர் கௌரவ டாக்டர் பட்டம் வழங்கினர்.
மேற்கோள்கள்
பகுப்பு:இந்திய முஸ்லிம்கள் பகுப்பு:1905 பிறப்புகள் பகுப்பு:1977 இறப்புகள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள்
அய்மான் மகளிர் கலை அறிவியல் கல்லூரி
அய்மான் மகளிர் கலை அறிவியல் கல்லூரி (AIMAN College of Arts and Science for Women) என்பது 2000ஆம் ஆண்டில் அய்மான் கல்வி மற்றும் பொதுநலச்சங்கத்தால் உருவாக்கப்பட்ட கலை அறிவியல் கல்வி நிறுவனமாகும். திருச்சிராப்பள்ளி மாவட்டம் கே. சாத்தனூரில் இக்கல்லூரி அமைந்துள்ளது. இக்கல்லூரி திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்ற சுயநிதிக் கல்லூரியாகும். இறைவா எனக்கு கல்வி ஞானத்தை அருள்வாயாக! என்னும் குறிக்கோளின் அடிப்படையில் இயங்கிவருகின்றது.
அமைவிடம்
திருச்சிராப்பள்ளியின் கே.சாத்தனூர் பகுதியில் அமைந்துள்ளது.
துறைகள்
இக்கல்லூரியில் கலை, அறிவியல் புலங்களில் பின்வரும் துறைகளுக்கானப் படிப்புகள் வழங்கப்படுகின்றன.
வெளியிணைப்புகள்
பகுப்பு:தமிழ்நாட்டு கலை மற்றும் அறிவியல் கல்லூரிகள்‎ பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும் பகுப்பு:பாரதிதாசன் பல்கலைக்கழகம்
சோழவேங்கை
சோழவேங்கை (Bischofia Javanica) என்பது ஒரு வகை மரமாகும். இதற்கு மலைப் பூவரசு, மிலச்சடையான், மூலா மரம் என்ற வேறு பெயர்களும் உண்டு. இது பி பிலேகாபா பேரினத்தைச் சேர்ந்தது. இந்த இனத் தாவரமானது இந்தியா உள்ளிட்ட தெற்காசியா, தென்கிழக்கு ஆசியாவில் இருந்து ஆஸ்திரேலியா மற்றும் பொலினீசியாவரை பரந்துவிரிந்துள்ளன. இந்த மரங்கள் கடல் மட்டத்திலிருந்து 1,000 மீட்டர் உயரமான பகுதிகளில் நன்கு வளர்கின்றன. சோலைக் காடுகளில் மிகவும் வயதான மரங்களைக் காணலாம். இந்த மரங்கள் 12 முதல் 50 மீட்டர் உயரம்வரை வளரும். எப்போதும் பசுமையாகக் காணப்படும். பச்சை நிறத்தில் பூக்களும், பழங்கள் இளம் சிவப்பு பழுப்பு நிறத்தில் கொத்தாகவும் காணப்படும். இந்த மரங்கள் அதிகபட்சமாக 10 அடி விட்டமும், 20 அடி சுற்றளவும் கொண்டவையாக இருக்கும். இதைவிட அதிகச் சுற்றளவு கொண்ட மரங்கள் சில இடங்களில் காணலாம். தமிழ்நாட்டின் ஏற்காடு மலை அசம்பூர் கிராமத்தில் மணிவண்ணன் என்பவரின் தோட்டத்தில் சுமார் 300 ஆண்டுகளுக்கு மேல் வயதுடைய ஒரு பழமையான சோழவேங்கை மரம் உள்ளது. இம்மரத்தின் தூண் பகுதியானது 15 மீட்டர் உயரம்வரை உள்ளது. அதன் பிறகே கிளைகள் பிரிகின்றன. மரத்தூண் பகுதியானது அடியில் பெருத்தும், மேலே செல்லச் செல்லப் புணல் வடிவிலும் உள்ளது. அடிப்பகுதி மிகவும் அகன்று அமைந்துள்ளது. தரையுடன் ஒட்டிய பகுதியின் சுற்றளவு 66 அடி கொண்டதாக, 10 பேர் சேர்ந்து கட்டிப்பிடிக்கும் அளவுக்கு இந்த மரம் மிகப் பெரியதாக உள்ளது. இந்த மரமே உலகிலேயே அதிகச் சுற்றளவு, விட்டம் கொண்ட சோழவேங்கை மரமாக இருக்கலாம் எனக் கருதப்படுகிறது. ஆசாம் காடுகளில் இந்த மரத்தைப் புலிகள் தங்கள் எல்லைப் பகுதியை வரையறுத்துக்கொள்வதற்காகக் கால் நகங்களால் மரத்தின் பட்டையைப் பிறாண்டிக் கீறுகின்றன. இம்மரங்களை தென்மேற்கு, நடு, கிழக்கு சீனாவிலும் தைவானிலும் வாழும் மக்கள் புனித மரமாக கருத்துகின்றனர்.
எழுத்தாணி (இதழ்)
எழுத்தாணி மலேசியாவிலிருந்து 1945ம் ஆண்டில் வெளிவந்த ஒரு வார இதழாகும்.
உள்ளடக்கம்
20ம் நூற்றாண்டின் மத்திய பகுதியில் மலேசியாவிலிருந்து வெளிவந்த ஒரு இதழான 'எழுத்தாணி'யில் கட்டுரைகள், கவிதைகள், கதைகள், விமர்சனங்கள், ஆய்வுக் கட்டுரைகள், நூலாய்வுகள், கேள்வி பதில் போன்ற பல்வேறு அம்சங்கள் இடம்பெற்றிருந்தன. பகுப்பு:மலேசியத் தமிழ் இதழ்கள்
டேவிட் தலல்ல
டேவிட் தலல்ல (David Thalalla, பிறப்பு: ஆகத்து 28 1963), மலேசியா அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டியிலும், ஏழு ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 1997/98-1998/99 பருவ ஆண்டில் முதல்தர துடுப்பாட்டப் போட்டியில் மலேசியா துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:மலேசியத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள்
சமந்தா ருத் பிரபு
ஆரம்பகால வாழ்க்கை
சென்னையில் பிறந்த இவருக்கு யசோதா என்ற பெயரும் உண்டு. இவர் சென்னை தி. நகரில் உள்ள ஹோலி ஏஞ்சல்ஸ் ஆங்கிலோ - இந்திய மேல்நிலைப்பள்ளியில் இளமைக்கால கல்வியும், பின்னர் ஸ்டெல்லா மேரிஸ் கல்லூரியில் வணிகவியல் துறையில் இளங்கலைப் பட்டமும் பெற்றார். கல்லூரியில் படிக்கும் போதே நாயுடு ஹாலில் விளம்பர நடிகையாகவும் பணியாற்றினார். பின்னர் கௌதம் மேனன் மூலம் தமிழ்த் திரைப்படத்தில் அறிமுகமானார்.
தொழில் வாழ்க்கை
கௌதம் மேனன் இயக்கத்தில் இவர் நடித்த ஏ மாய சேசாவே திரைப்படம், முதன்முதலாக ஏ. ஆர். ரகுமானுடன் கௌதம் மேனன் இணைவதால் மிகப்பெரிய எதிர்பார்ப்பைக் கொண்டு இருந்தது. அத்திரைப்படத்திற்காக ஆகஸ்ட் 2009-தில் சமந்தா ஒப்பந்தம் செய்யப்பட்டார், அத்திரைப்படம் பிப்ரவரி 16, 2010-ல் வெளியானது. இவர் ஜெஸ்ஸி என்னும் ஐதராபாத்தில் வசிக்கும் மலையாள கிருத்துவ பெண்ணாக நடித்திருந்தார். இத்திரைப்படம் வெளியான பிறகு, சமந்தாவின் நடிப்பை பாராட்டி நாளிதழ்களில் வரத்துவங்கியது. சிபி (Sify) உட்பட பல இணையத்தளத்தில் இவரை "மக்களின் மனதை கொள்ளை கொள்பவள்"("scene-stealer") என்றும் அவருடைய அழகு, "கவர்ந்திழுப்பதாகவும்" ("is alluring"), என சிபியில் இவரைப் புகழ்ந்து விமர்சனங்கள் எழுதப்பட்டிருந்தது.
அதன்பிறகு ஏ. ஆர். ரகுமான் இசையில், கௌதம் மேனன் உலகத் தமிழ் செம்மொழி மாநாட்டிற்காக இயக்கிய செம்மொழியான தமிழ் மொழியாம் பாடலிலும் தோன்றினார்.
சுங்கை பூலோ மக்களவை தொகுதி
சுங்கை பூலோ மக்களவை தொகுதி (மலாய்: Kawasan Persekutuan Sungai Buloh; ஆங்கிலம்: Sungai Buloh Federal Constituency; சீனம்: 双溪毛糯联邦选区) என்பது மலேசியா, சிலாங்கூர் மாநிலத்தில், கோம்பாக் மாவட்டம் (Gombak District); பெட்டாலிங் மாவட்டம் (Petaling District); கோலா சிலாங்கூர் மாவட்டம் (Kuala Selangor District) ஆகிய மூன்று மாவட்டங்களில் அமைந்துள்ள ஒரு மக்களவை தொகுதி (P107) ஆகும்.
சுங்கை பூலோ மக்களவை தொகுதி 2018-ஆம் ஆண்டில் உருவாக்கப்பட்டது. அதே ஆண்டில் தேர்தல் நடைபெற்றது. அத்துடன் அதே 2018-ஆம் ஆண்டில் இருந்து சுங்கை பூலோ மக்களவை தொகுதி, மலேசிய நாடாளுமன்றத்தில் பிரதிநிதிக்கப் படுகிறது.
சுங்கை பூலோ நகரம்
சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு நகரம். கோலா சிலாங்கூர் மாவட்டம் வழியாகப் பாயும் சுங்கை பூலோ நதியில் இருந்து சுங்கை பூலோ என்ற பெயர் வந்து இருக்கலாம். மலாய் மொழியில் சுங்கை (Sungai) என்றால் ஆறு. பூலோ (Buloh) என்றால் மூங்கில்.
கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, கெப்போங், குவாங் மற்றும் கோலா சிலாங்கூர்.
சுங்கை பூலோ நிர்வாகம்
சுங்கை பூலோ, நான்கு நகராண்மைக் கழகங்களின் அதிகார வரம்பிற்கு உட்பட்டது:
பெட்டாலிங் மாவட்டம்
பெட்டாலிங் மாவட்டம் 1974-ஆம் ஆண்டு பிப்ரவரி 1-இல் நிறுவப்பட்டது. அதே நாளில்தான் கோலாலம்பூர் மாநகரம் ஒரு கூட்டாட்சி நிலப்பகுதியாக அறிவிக்கப்பட்டது. பெட்டாலிங் மாவட்டம் 1974-ஆம் ஆண்டு பிப்ரவரி 1-இல் நிறுவப்பட்டது.
அதே நாளில்தான் கோலாலம்பூர் மாநகரம் ஒரு கூட்டரசு நிலப்பகுதியாக அறிவிக்கப்பட்டது. இந்த மாவட்டம் மலேசியத் தலைநகரை ஒட்டியுள்ள கிள்ளான் பள்ளத்தாக்கின் நடுவில் அமைந்துள்ளது. இதனால் இந்த மாவட்டத்தில் மிகப்பெரிய ஒரு நகரமயமாக்கல் ஏற்பட்டுள்ளது.
சுங்கை பூலோ வாக்குச் சாவடிகள்
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), சுங்கை பூலோ மக்களவை தொகுதி 28 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.
மேலும் காண்க
பகுப்பு:மலேசியாவில் தேர்தல்கள் பகுப்பு:மலேசியத் தேர்தல் தொகுதிகள்‎ பகுப்பு:சிலாங்கூர் நாடாளுமன்றத் தொகுதிகள்
ஜலாலாபாத்
ஜலாலாபாத் (Jalalabad, பஷ்தூ மொழி/பாரசீக மொழி: جلال آباد Jalālābād    அடினா பேர் என முன்னாள் அழைக்கப்பட்டது (Adina Pur,Pushto:آدينه پور)) என்பது கிழக்கு ஆப்கானித்தானில் அமைந்துள்ள ஒரு நகரமாகும். இது நாங்கர்கார் மாகாணத்தின் தலைநகரம் ஆகும். ஜலலபாத் நகரத்தின் 2015 மதிப்பீட்டின் மக்கள் தொகை 356,274 ஆகும். இது 12,796 ஏக்கர் நிலத்தையும் 6 மாவட்டங்களையும் கொண்டுள்ளது. இந்நகரத்தின் குடியிருப்புக்களின் மொத்த எண்ணிக்கை 39,586 ஆகும்.
மேற்கோள்கள்
பகுப்பு:ஆப்கானித்தான் நகரங்கள் பகுப்பு:ஆப்கானித்தானின் வரலாறு
அப்பர்தாய்ட் அருங்காட்சியகம்
அப்பர்தாய்ட் அருங்காட்சியகம் (Apartheid Museum) என்பது தென்னாப்பிரிக்காவில் ஜோகானஸ்பேர்க்கில் உள்ளது. 2001 ஆம் ஆண்டில் தொடங்கப்பட்ட இந்த அருங்காட்சியகத்தில் தென்னாப்பிரிக்காவில் நிலவி வந்த  நிறவெறி ஆட்சி பற்றியும், நிறவெறி  அடக்கு முறையில் மக்களின் வாழ் நிலைப்பற்றியும் 20 ஆம் நூற்றாண்டில் தென்னாப்பிரிக்க வரலாறு பற்றியும் காட்சிப்படுத்தப்பட்டுள்ளது. பல்வேறு கலைஞர்கள், வடிவமைப்பாளர்கள் திரைப்பட உருவாக்குநர்கள் இந்த அருங்காட்சியகம் அமைய பங்காற்றினார்கள்.
இந்த அப்பர்தாய்ட் அருங்காட்சியகத்தைக் கட்டுவதற்கான செலவுப் பணம் 80 மில்லியன் ரேன்டுகளை, கோல்டு ரீப் சிட்டி என்னும் ஒரு கூட்டமைப்பு அளித்தது.
சான்றாவணம்
பகுப்பு:தென்னாப்பிரிக்காவின் அருங்காட்சியகங்கள்
கடல் (சிற்றிதழ்)
கடல் இலங்கையிலிருந்து 1975ம் ஆண்டில் வெளிவந்த ஒரு மாத இதழாகும்.
உள்ளடக்கம்
இவ்விதழ் ஓர் இலக்கிய இதழாகும். கவிதைகள், கட்டுரைகள், சிறுகதைகள், விகடத் துணுக்குகள் கேள்வி பதில், வாசகர் வட்டம் போன்ற பல்வேறு அம்சங்கள் இடம்பெற்றிருந்தன.
ஆதாரம்
பகுப்பு:இலங்கை இசுலாமியத் தமிழ் இதழ்கள்
மைல்ஸ் கூப்
மைல்ஸ் கூப்  Miles Coope, பிறப்பு: நவம்பர் 18 1916, இறப்பு: சூலை 5 1974), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 71 முதல்தர துடுப்பாட்டப் போட்டிகளில் கலந்து கொண்டுள்ளார். 1947-1949 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மைல்ஸ் கூப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 28 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1916 பிறப்புகள் பகுப்பு:1974 இறப்புகள் பகுப்பு:சாமர்செட் துடுப்பாட்டக்காரர்கள்
இரீட்டா சம்பூர்ணா
'''இரீட்டா எம். சம்பூர்னா' (Rita M. Sambruna)'' ஓர் இத்தாலிய அமெரிக்க வானியற்பியலாளரும் நாசா தலைமையக வானியற்பியல் துறை கணினி நிரல் அறிவியலாளரும் ஆவார். இவர் வானியற்பியல் தரவு பகுப்பாய்வு நிரலுக்கான இணை நிரல் அலுவலரும் ஆவார். இவர் ஜார்ஜ் மேசன் பல்கலைக்கழக இயற்பியல், வானியல் துறையின் கிளேர் பூத்தே உலூசி பேராசிரியர் ஆவார்.
இளமையும் கல்வியும்
இத்தாலியரான இவர் மிலான் பல்கலைக்கழகத்தில் இயற்பியலில் இளவல் பட்டம்( இலாரியா பட்டம்) பெற்றார். இவர் நாசாவின் பன்னாட்டு உயராய்வுப் பள்ளி யில் வானியற்பியலில் மெய்யியல் முதுவர், முனைவர் பட்டங்களைப் பெற்றார். இவரது ஆய்வுத் தலைப்பு உரோசாட் விண்கலம் வழி நோக்கிய புறப்பால்வெளித் தாரைகளின் புதிர்க்கதிர் இயல்புகள் என்பதாகும்.
வாழ்க்கைப்பணி
இவர் விண்வெளி தொலைநோக்கி அறிவியல் நிறுவனத்தில் முதுமுனைவர் ஆய்வு செய்தார், பால்ட்டிமோரில் இவர் நாசாவின் கோடார்டு விண்வெளி பறப்பு மையத்தில் தேசிய ஆராய்ச்சி மன்ற (NRC) ஆராய்ச்சி உறுப்பினராகவும் பெனிசில்வேனியா பல்கலைக்கழகத்து மாநிலக் கல்லூரியில் இணை ஆராய்ச்சியாளராகவும் உள்ளார். இவர் தேசிய அறிவியல் அறக்கட்டளையின் வாழ்க்கைப்பணி விருதை பெற்றுள்ளார்.
இவர் 2000 முதல் 2005 வரை ஜார்ஜ் மேசன் பல்கலைக்கழக இயற்பியல், வானியல் துறையின்  கிளேர் பூத்தே உலூசி பேராசிரியர் தகைமையைப் பெற்றார். அங்கு இவர் புலக் கல்விப்பணியிலும் ஈடுபட்டுள்ளார். மேலும் அங்கு பல பட்டப்படிப்பு, பட்டமேற்படிப்பு இளம் மாணவருக்கு ஆராய்ச்சித் திட்டங்களுக்கு வழிகாட்டியாக இருந்துள்ளார். இவர் கோடார்டு விண்வெளி பறப்பு மையப் பெர்மி குழுவில் முதுநிலை அறிவியலாளர் ஆவார். அப்போது அங்கு பால்வெளிகள்,தாரைகள், கருந்துளைகள் பற்றிய ஆராய்ச்சி நடத்தினார்.
இவர் 2010 இல் நாசா தலைமையகத்தில் அண்டத் திட்ட இயற்பியல் கணினிநிரல் அறிவியலாளராகச் சேர்ந்தார். இங்கு இவர் அந்தத் திட்ட வானியற்பியலுக்கான பத்தாண்டு அளக்கை சார்ந்த முன்தேவைகளை மேர்பார்வை செய்கிறார், அதொடு வானியற்பியல் தொழில்நுட்ப நிகழ்ச்சியின் செயல்நெறிவகை மேலாளராக உள்ளார். இவர் ஒருங்கொளி (இலேசர்) குறுக்கீட்டளவி உணர்சட்ட ஈர்ப்பலை நோக்கீட்டகத்தின் கணினிநிரல் அறிவியலாளராக உள்ளதோடு வானியற்பியல் தரவு ஆவணத் திட்டத்தில் இணை கணினிநிரல் அலுவலராகவும் உள்ளார். இவர் வானியற்பியல் பிரிவின் செயல்நெறி வகுப்பாளராகத் தலைமையேற்று நடத்தி வருகிறார்.
இவர் 2019 இல் நாசா நிகரற்ற சாதனைப் பதக்கத்தைப் பெற்றுள்ளார்.
ஆராய்ச்சி
இவரது வானியற்பியல் ஆர்வங்கள் மீப்பொருண்மைக் கருந்துளையைச் சுற்றியும் நிலவும் பொருண்ம நிலைமைகள் (தாரைகள் காற்றுகள், வெப்ப உட்கவரிகள் போன்றன) பற்றியே குவிந்துள்ளன. இதற்கு இவர் புதிர்க்கதிர், காம்மாக்கதிர் நோக்கீட்டகங்களைப் பயன்படுத்துகிறார். இவற்றில் சந்திரா, XMM-நியூட்டன், பெர்மிi ஆகிய நோக்கீட்டகங்கள் அடங்கும். இவர் இப்போது புடவி ஆய்வுகளுக்கு மின்காந்த அலைப்பட்டை முறையோடு மிகைநிரப்பாக ஈர்ப்பலைகளையும் சேர்த்துக் கொள்கிறார்.
இவர் அமெரிக்க வானியல் கழகத்திலும் அமெரிக்க அறிவியல் மேம்பாட்டுக் கழட்த்திலும் அமெரிக்க இயற்பியல் கழகத்திலும் உறுப்பினராக உள்ளார்.
சொந்த வாழ்க்கை
இவர் ஓய்வு நேரத்தில் வாசிப்பிலும் குதிரையேற்றத்திலும் ஓக்க்கலையைக் கற்பித்தலிலும் ஆர்வ கொண்டவர். இவர் புற்றுநோய் சார்ந்த சான்று பெற்ற RYT200 ஓகக்கலைப் பயிற்சியாளர்.
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்க வானியலாளர்கள் பகுப்பு:அமெரிக்க இயற்பியலாளர்கள் பகுப்பு:அமெரிக்கப் பெண் இயற்பியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:பெண் இயற்பியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:நாசா வானியற்பியலாளர்கள் பகுப்பு:இத்தாலிய வானியற்பியலாளர்கள் பகுப்பு:இத்தாலிய வானியலாளர்கள் பகுப்பு:இத்தாலிய இயற்பியலாளர்கள் பகுப்பு:இத்தாலியப் பெண் இயற்பியலாளர்கள்
எம். பிச்சை
எம்.பிச்சை (M. Pitchai) ஓர் இந்திய அரசியல்வாதி ஆவார். இவர் தமிழ்நாட்டின் முன்னாள் சட்டமன்ற உறுப்பினரும் ஆவார். 1980 மற்றும் 1984-ஆகிய ஆண்டுகளில் நடைபெற்ற தமிழ்நாடு சட்டமன்றத் தேர்தலில், அருப்புக்கோட்டை தொகுதியிலிருந்து  அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:சட்டப் பேரவை உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
சீனத் தமிழியல்
சீனத் தமிழியல் (Chinese Tamil Studies) என்பது சீன மொழி, சீனா, சீன மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும். தமிழக அரசு திருக்குறளை சீன மொழியில் மொழிபெயர்க்க குழுவொன்றை அமைத்துள்ளது குறிப்பிடத்தக்கது.
வெளி இணைப்புகள்
பகுப்பு:சீன மொழி பகுப்பு:தமிழியல் பகுப்பு:சீனத் தமிழியல்
விராடபுரம்
விராடபுரம் (Viradapuram) என்னும் ஊர் தமிழகத்தின் திருப்பூர் மாவட்டத்தில் அமைந்துள்ளது. தற்போதைய தாராபுரம் பகுதியின் பழைய பெயர் விராடபுரம் ஆகும்.
புவியியல்
இவ்வூரின் அமைவிடம் 10.73°N 77.52°E ஆகும். கடல் மட்டத்தில் இருந்து இவ்வூர் சராசரியாக 245 மீட்டர் (803 அடி) உயரத்தில் அமைந்து இருக்கின்றது.
மக்கள் தொகை
2011 இந்திய மக்கள் தொகை கணக்கெடுப்பின்படி 2,82,752 மக்கள் இங்கு வசிக்கின்றார்கள்.
காற்றாலைகள்
விராடபுரம் பகுதி புவியியல் ரீதியாகப் பலமான காற்றைப் பெறுகிறது என்பதால், தமிழகத்தின் முக்கியமான காற்றாலை நகரமாக மாற்றம் பெற்றுள்ளது.
ஆதாரங்கள்
2."மாவட்ட ஆட்சியர் தொடர்பு விவரம்". தமிழ்நாடு அரசு. பார்த்த நாள் நவம்பர் 3, 2015.
பகுப்பு:திருப்பூர் மாவட்டத்திலுள்ள கிராமங்கள் பகுப்பு:திண்டுக்கல் மாவட்ட ஆசிரியர்கள் தொடங்கிய கட்டுரைகள்
உத்தராயணம்
தை, மாசி , பங்குனி , சித்திரை , வைகாசி , ஆனி ஆகிய ஆறு மாதங்களும் உத்தராயண காலமாகும். கதிரவன் தெற்கிலிருந்து வடக்கு நோக்கிச் செல்லும் காலமாகும். தேவர்களுடைய ஒரு பகல் பொழுது காலமாகும். மிகவும் புண்ணியமான காலம். இக்காலத்தில் இறப்பவர்களுக்கு மறுபிறவியில்லை என்பது ஒரு நம்பிக்கை. உத்தராயண கால ஆரம்பமாக தை மாதம் அதாவது தைப்பொங்கல் திருநாள் கருதப்படுகிறது.
இவற்றையும் காண்க
தட்சிணாயணம்
பகுப்பு:சோதிடம் பகுப்பு:இந்து சமய நம்பிக்கைகள்
அலுமினியம் ஓரசிட்டேட்டு
அலுமினியம் ஓரசிட்டேட்டு (Aluminium monoacetate) என்பது Al(OH)2(CH3COO) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியமும் அசிட்டிக் அமிலமும் சேர்ந்து உருவாகும் இவ்வுப்பில் அலுமினியம் +3 என்ற ஆக்சிசனேற்ற நிலையில் காணப்படுகிறது. செந்தர வெப்ப அழுத்த நிபந்தனைகளில் அலுமினியம் ஓரசிட்டேட்டு திண்ம நிலையில் வெண் தூளாக காணப்படுகிறது. அலுமினியம் மோனோவசிட்டேட்டு, இருகார அலுமினியம் அசிட்டேட்டு, ஈரைதராக்சி அலுமினியம் அசிட்டேட்டு என்ற பல பெயர்களாலும் இவ்வுப்பு அறியப்படுகிறது.
தயாரிப்பு
அலுமினியம் ஐதராக்சைடுடன் ( Al(OH)3) நீர்த்த அசிட்டிக் அமிலத்தைச் சேர்த்து வினைபுரியச் செய்வதால் அலுமினியம் ஓரசிட்டேட்டு உருவாகிறது. அலுமினியம் மூவசிட்டேட்டை அடுத்தடுத்து நீராற்பகுப்பு வினைக்கு உட்படுத்துவதாலும் இதை தயாரிக்கமுடியும்.
பயன்கள்
நச்சுக்கொல்லியாகவும்  மலச்சிக்கல் காரணியாகவும் அலுமினியம் ஓரசிட்டேட்டு பயன்படுத்தப்படுகிறது. சிறிய காயங்கள், வெட்டுக்கள் மற்றும் தீக்காயங்களில் தொற்று ஏற்படுவதற்கான வாய்ப்பைக் குறைக்க இது ஒரு கிருமி நாசினியாகப் இது பயன்படுத்தப்படுகிறது. குறிப்பாகத் தோல் அரிப்பு, பாதிக்கப்பட்ட தோல் சிதைவு, தோல் வீக்கம் போன்றவற்றுக்கு சிகிச்சையளிக்க பயன்படுகிறது, எரிச்சலூட்டும் மற்றும் வீக்கமடைந்த தோல் மீது பூசுவதால் அலுமினியம் ஓரசிட்டேட்டு ஒரு பாதுகாப்பு அடுக்காக உருவாகி உடல் திசுக்களுக்களை காக்கிறது.
மேற்கோள்கள்
பகுப்பு:அலுமினியம் சேர்மங்கள் பகுப்பு:அசிட்டேட்டுகள்
தொ. மு. சி. ரகுநாதன்
'''தொ. மு. சிதம்பர ரகுநாதன்', (T. M. Chidambara Ragunathan'', அக்டோபர் 20, 1923 – டிசம்பர் 31, 2001) சிறுகதை, நாவல், விமரிசனம், ஆய்வு, மொழிபெயர்ப்பு, நாடகம், வாழ்க்கை வரலாறு எனப் பலதுறைகளிலும் எழுதியவர். பத்திரிகை ஆசிரியராக இருந்தவர். ரகுநாதனின் எழுத்துக்கள், ஆய்வுகள், விமர்சனங்கள் யாவும் தமிழில் மார்க்சிய சிந்தனைகளை வளர்த்தது.
குடும்பம்
தொ. மு. சி. ரகுநாதனின் பாட்டனார் சிதம்பர தொண்டைமான் என்பவராவார். இவர் சிறீரங்கநாதர் அம்மானை, நெல்லைப் பள்ளு போன்ற இலக்கியங்களை படைத்தவர். இவரது தந்தை தொண்டைமான் முத்தையன் பிரமமுத்தன் என்ற புனைபெயரில் 33 தியானச் சிந்தனைகள் என்ற நூலையும், மூன்று தனிப் பாசுரங்களையும், ஆங்கிலத்தில் கவிதைகளையும் இயற்றியவர். இவரது அண்ணன் தொ. மு. பாஸ்கரத் தொண்டைமான் கோயில்கள் குறித்த கட்டுரைகள் வேங்கடம் முதல் குமரிவரை என்ற தலைப்பில் ஐந்து பெருந்தொகுதிகளாக எழுதியவர்.
வாழ்க்கைக் குறிப்பு
ரகுநாதன் திருநெல்வேலியில் அக்டோபர் 21, 1923ல் பிறந்தார். இந்திய ஆட்சிப் பணியில் பணியாற்றிய இவரது அண்ணன் பாஸ்கர தொண்டைமான் ஒரு குறிப்பிடத்தக்க எழுத்தாளர். இவரது ஆசிரியர் அ. சீனிவாச ராகவன் இவருக்கு நல்ல வழிகாட்டியாகவும் இருந்தார். இவரது முதல் சிறுகதை 1941ல் பிரசண்ட விகடனில் வெளிவந்தது. இந்திய சுதந்திர போராட்டத்தில் கலந்து கொண்டதற்காக 1942ல் சிறைக்குச் சென்றார். 1944ல் தினமணியில் உதவி ஆசிரியராகவும் பின்பு 1946ல் முல்லை என்ற இலக்கியப் பத்திரிகையிலும் பணியாற்றினார். இவரது முதல் புதினமான புயல் 1945ல் வெளியானது. இவரது படைப்புகளில் குறிப்பிடத்தக்கது 1948ல் வெளியான இலக்கிய விமர்சனம். அதைத் தொடர்ந்து 1951ல் பஞ்சும் பசியும் என்ற புதினத்தை எழுதினார். இப்புதினம் செக் மொழியில் மொழிபெயர்க்கப்பட்டு 50,000 பிரதிகள் விற்பனையானது. அதே ஆண்டு தனது சிறுகதைத் தொகுப்பை வெளியிட்டார். 1954–56 வரை சாந்தி என்ற முற்போக்கு இலக்கிய மாத இதழை நடத்தினார். அந்த இதழ் மூலம் டேனியல் செல்வராஜ், சுந்தர ராமசாமி, ஜெயகாந்தன், கி. ராஜநாராயணன் போன்ற இளம் எழுத்தாளர்களை அறிமுகப்படுத்தினார். அடுத்த பத்தாண்டுகளுக்கு அமைப்புசாரா எழுத்தாளராகப் பணிபுரிந்தார். 1960ல் சோவியத் நாடு பதிப்பகத்தில் சேர்ந்து நிறைய ரஷியப் படைப்புகளின் தமிழ் மொழிபெயர்ப்புகளைத் தொகுத்து வெளியிட்டார். அவர் மொழிபெயர்ப்பில் குறிப்பிடத்தக்கவை: மாக்சிம் கார்க்கியின் தாய் மற்றும் விளாடிமிர் மயகொவ்ஸ்கியின் இரங்கற்பா விளாடிமிர் இலிச் லெனின். அவரது இலக்கிய விமர்சன நூலான பாரதி - காலமும் கருத்தும் 1983ல் சாகித்திய அகாதமி விருது பெற்றது. 1985ல் இளங்கோ அடிகள் யார் என்ற சமூக வரலாற்று ஆய்வினை வெளியிட்டார். 1988ல் சோவியத் நாடு இதழிலிருந்து ஓய்வு பெற்றார். 2001ல் பாளையங்கோட்டையில் காலமானார்.
தமிழ் எழுத்தாளர் புதுமைப்பித்தன் இவரது நண்பர். 1948ல் புதுமைப்பித்தன் இறந்தபின் அவரது படைப்புகளைச் சேகரித்து வெளியிட்டார். 1951ல் தன் நண்பரின் வாழ்க்கை வரலாற்றை வெளியிட்டார். 1999ல் புதுமைப்பித்தன் கதைகள் - விமரிசனங்களும் விஷமங்களும் என்ற நூலை வெளியிட்டார். அந்நூல் 1951ல் வெளியான வாழ்க்கை வரலாற்றின் தொடர்ச்சியாகவும் புதுமைப்பித்தனின் படைப்புகளில் பிறமொழித் தழுவல் மிகுந்துள்ளதாக அவரது சமகால எழுத்தாளர்கள் (பெ. கோ. சுந்தரராஜன் போன்றோர்) முன் வைத்த குற்றச்சாட்டுகளுக்குப் பதிலடியாகவும் அமைந்திருந்தது. 1942 முதல் 1962 வரை இவரது எழுத்துலக வாழ்க்கை முழு வேகத்தில் இருந்தது. இவர் ஒரு சோஷியலிச யதார்த்தவாத எழுத்தாளர். தமிழ்நாட்டின் கைத்தறி நெசவாளர்கள் படும்பாட்டைத் தனது பஞ்சும் பசியும் நூலில் தெளிவாகக் காட்டியுள்ளார். அவரது கொள்கைகளை அந்நூல் பிரதிபலிக்கிறது. திருச்சிற்றம்பலக் கவிராயர் என்ற புனைபெயரில் கவிதைகள் எழுதியுள்ளார். ரகுநாதன் மொத்தம் 4 சிறுகதைத் தொகுப்புகள், 3 கவிதைத் தொகுப்புகள், 3 புதினங்கள், 2 நாடகங்கள் மற்றுமொரு வாழ்க்கை வரலாற்றையும் எழுதியுள்ளார்.
சிறப்பம்சங்கள்
சோசலிச எதார்த்தவாத நாவல் இலக்கியப் போக்கைத் தன் “பஞ்சும் பசியும்” நாவல் மூலம் தொடங்கி வைத்தார். தமிழ் இலக்கிய ஆய்வை இலக்கண ஆய்வு நிலையிலிருந்தும், ரசனை ஆய்வு நிலையிலிருந்தும் சமூகநிலை ஆய்வு என்னும் ஆழமான தளத்துக்குக் கொண்டு சென்று, ஆய்வின் எல்லையை விசாலப்படுத்தினார். “பாரதியும் ஷெல்லியும்”, “கங்கையும் காவிரியும்” ஆகிய நூல்களின் மூலம் ஒப்பிலக்கியத் தடத்தைத் தமிழில் விரிவுபடுத்தியவர். “இளங்கோவடிகள் யார்?” என்னும் நூலின் வழி, தமிழகத்தில் சமய உருவாக்கங்களைப் போல நடந்த புதுப்புதுச் சாதி உருவாக்கங்களைத் துலக்கி, சாதி இறுக்கங்களின் பொய்மையைப் பளிச்சென வெளிப்படுத்தியவர்.
வெளி இணைப்புகள்
பகுப்பு:1923 பிறப்புகள் பகுப்பு:தமிழ் விமர்சகர்கள் பகுப்பு:தமிழக எழுத்தாளர்கள் பகுப்பு:2001 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:உருசியம்-தமிழ் மொழிபெயர்ப்பாளர்கள் பகுப்பு:திருநெல்வேலி மாவட்ட நபர்கள்
சிக்கிம் சட்டமன்றத் தேர்தல் 2024
சிக்கிம் சட்டப்பேரவைத் தேர்தல் 2024 (2019 Sikkim Legislative Assembly election) என்பது சிக்கிம் மாநில 10வது சட்டப் பேரவையின் 32 உறுப்பினர்களைத் தேர்ந்தெடுப்பதற்காக ஏப்ரல் 2024 அல்லது அதற்கு முன் நடைபெற உள்ள தேர்தல்கள் ஆகும்.
மேற்கோள்கள்
பகுப்பு:சிக்கிம் சட்டமன்றத் தேர்தல்கள்
கடலோசை (சிற்றிதழ்)
கடலோசை இந்தியா, தமிழ் நாடு, சென்னையிலிருந்து 1970ம் ஆண்டில் வெளிவந்த ஓர் வார இதழாகும். இவ்விதழ் இந்திய தமிழ் முஸ்லிம் ஒருவரால் நடத்தப்பட்டதாக அறியமுடிகின்றது.
உள்ளடக்கம்
இதில் அரசியல் சார்ந்த ஆக்கங்களும், இலக்கிய ஆக்கங்களும் இடம்பெற்றிருந்தன.
பகுப்பு:தமிழ்நாட்டுச் சிற்றிதழ்கள்
தேக்கா நிலையம்
சான்றுகள்
பகுப்பு:சிங்கப்பூரில் கட்டங்களும் கட்டமைப்புகளும்
அடப்பாறு
அடப்பாறு ("Addapar river") தமிழ்நாட்டில் உள்ள நாகபட்டினம் மாவட்டத்தில் ஓடுகிறது . இது காவேரி ஆற்றின் கிளையாறு ஆகும்.
குறிப்புகள்
பகுப்பு:நாகப்பட்டினம் மாவட்ட ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்த் திரைப்படங்களின் பட்டியல், 1977
1977 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள் பகுப்பு:1977 தமிழ்த் திரைப்படங்கள்
வின்ஸ் வுகஹன்
வின்ஸ் வுகஹன் (Vince Vaughn, பிறப்பு: மார்ச் 28, 1970) ஒரு அமெரிக்க நாட்டு நடிகர், தயாரிப்பாளர், திரைக்கதையாசிரியர் மற்றும் ஆர்வலர் ஆவார். இவர் அன்பினிஷ்டு பிசினஸ் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் நகைச்சுவையாளர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கொரியத் தமிழியல்
கொரியத் தமிழியல் (Korean Tamil Studies) என்பது கொரியன் மொழி, தென் கொரியா, வட கொரியா, கொரியா மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும். கொரிய மொழிக்கும் தமிழ் மொழிக்கும் தொடர்புகள் இருப்பதாக திராவிட-கொரியன் மொழிக்குடும்பம் என்ற கருதுகோள் கூறுகிறது. ஆனாக் இக் கருதுகோள் தற்போது பெரும்பாலான மொழியிலாளர்களால் மறுக்கப்பட்டுள்ளது.
மேற்கோள்கள்
பகுப்பு:கொரியன் மொழி பகுப்பு:கொரியத் தமிழியல்
அல்பர்ட் கூப்பர்
அல்பர்ட் கூப்பர் ( Albert Cooper, பிறப்பு: திசம்பர் 3 1893, இறப்பு: மே 3 1977) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1923 ல், முதல்தர துடுப்பாட்டப் போட்டியில் பங்குகொண்டார்.